地支

地支係中國古時嘅一種文字排序符號，一共有十二個字，即係「子」、「丑」、「寅」、「卯」、「辰」、「巳」、「午」、「未」、「申」、「酉」、「戌」同埋「亥」，循環使用。古時成用嚟命名、排序、記時等。現代都有用十二個地支嚟排序，對應羅馬字母「k」至「v」。因為天干同地支加埋只有22個，所以羅馬字母次序入面最後嘅「w」、「x」、「y」同「z」就冇天干或者地支對應；遇到「w」、「x」、「y」同「z」，就分別用「物」、「天」、「地」同「人」。喺十九世紀中期，中國數學家李善蘭用天干、地支、「物」、「天」、「地」同「人」嚟翻譯羅馬字母；十地支分別代表「k」至「v」。遇到大寫字母，就用代表細寫字母嘅漢字加「口」字部表示。

天干
 五行
 八卦
 生肖
 節氣